David Mawby

David Mawby (s. 1951 Lontoo) on nykyisin eläkkeellä oleva englantilais-suomalainen radio-, tv- ja verkkotoimittaja. Hän on työskennellyt  Yleisradiossa ja monissa paikallisradioissa eri puolilla Suomea  1980-luvulta 1990-luvulle. Hän on myös toiminut kurssiopettajana muun muassa Tampereen Yliopiston informaatioteknologian ja viestinnän tiedekunnassa vuosina 2011–2021.

Mawbyn isä rakensi kotona oman lyhytaaltoradion, joka avasi pojalle vieraiden kielten ja kulttuurien maailman tuomalla kuultavaksi lähetyksiä  maailman eri kolkista 1960-luvulla. Pian tämän jälkeen Mawby liittyi jäseneksi BBC World Servicen perustamaan lyhytaaltoradiokerhoon World Radio Club (WRC). Aluksi kuuluvuus Englannissa oli kuitenkin huono, ja Mawby päättyi soittamaan BBC:n silloiseen päämajaan Bush Houseen, josta hänelle vastasi senior drama producer John Pitman. Puhelun jälkeen Mawby kutsuttiin Bush Houseen ja sittemmin osallistumaan WRC:n ohjelmien tekoon. Mawby on sanonut: ”Aloitin tekemällä DX-raportteja WRC-ohjelmaan ja sain puhekoulutusta itse Pitmanilta. Yhteistyömme jatkui 6–7 vuotta.”

Mawby liityi BBCn palvelukseen 60-luvun lopussa ja oli niin sanottu News Assistant BBCn uutis-ja ajankohtaisryhmässä Lontoossa. Hän myös suoritti niin sanotun Cambridge Radio Coursen eli “pioneerin” studiorakentaja Rupert Neven ja muun muassa anglikaanisen kirkon stipendillä.

Mawby ryhtyi selvittämään mahdollisuutta käydä Suomessa saatuaan ystävällisiä vastauksia kirjeisiinsä 1960-luvun radioasemia pyörittäneiltä Finland’s DX-Clubin aktiiveilta, Martti Rinteeltä sekä Eric Gagneurilta, ja kuultuaan FDXC:n järjestävän kesäleirin 1969. Lentomatkan osoittauduttua liian kalliiksi Mawby keksi matkustaa kohti Suomea neuvostoliittolaisella rahtilaivalla, mikä mahdollisti piipahtamisen Kööpenhaminassa ennen Helsinkiä. Siellä Mawby pääsi tapaamaan DX-Window -ohjelman tuottajan Christian Flagstadin, jonka ohjelmalle hän oli tehnyt puheraportteja 1968–1969.

Saavuttuaan Helsinkiin Mawby tutustui FDXC:n aktiiveihin perinteisissä merkeissä ja tykästyi oitis maahan ja ”porukkaan”. Vuonna 1972 parikymmenvuotias Mawby tuli Suomeen ja hankki aluksi elantonsa opettamalla englantia. Pysyvästi Suomeen Mawby asettui 1974, ja jatkoi sekä kieltenopettajana että freelancerina Ylen ulkomaanpalvelusessa mm. vuoden 1975 Helsingin Etyk-kokouksessa. Vuonna 1976 hän sai työpaikan Kymiyhtiön tiedostusosastolla Kuusankoskella. Mawby muistelee mielellään aikaansa Kymiyhtiöllä ja kertoo oppineensa ”perusasiat Suomen yhteiskunnan toiminnasta teollisuudessa, ulkomaankaupassa ja työmarkkinapolitiikassa.”

Kun paikallisradiotoiminta alkoi Suomessa vuonna 1985, Mawby oli alussa mukana Kouvolassa olevan radion perustamisessa, mutta  muutti Jyväskylään, jossa viihtyikin seuraavat 12 vuotta Kari Tynin (1985–1990) ja Arvo Vuorelan (1990–1998) päätoiittamassa Radio Jyväskylässä, josta onkin singonnut useampi toimittaja valtakunnan mediaan kuten Tarja Närhi, Susanna Vainiola (os. Korhonen), Arto Nyberg ja Eeva Lehtimäki (os. Mikkonen).

1990-luvun lopulla Mawby sai paikan YLE:llä englanninkielisten uutisten toimittajana ja lukijana  Yleisradion Yle Newsissä ja Yle Mondossa, joiden työtehtävät hoituivat Pasilassa ja Tampereella. Mawbyn ääntä on kuultu myös Tampereen yliopiston Radio Moreenissa ja turkulaisessa Radio Robin Hoodissa. Vuonna 2009 Mawby teki Ylelle tv-ohjelmasarjan Dave’s London kotikaupungistaan Lontoosta. Mawby käsikirjoitti ja juonsi 2008 kuusiosaisen ohjelman, jonka tuottajana toimi Jonathan Price. Sarjassa esiteltiin mm. suomalaisia höyryvetureita Lontoossa ja DX-kuuntelijoiden haastatteluja sekä harvinaisia, heikosti tunnettuja paikkoja. Työsuhde YLE:llä päättyi 2013. Eläkepäivistä Mawby on nautiskellut Turussa vuodesta 2016.

Eläkevuodet ovat antaneet Davidille ainutlaatuisen mahdollisuuden keskittyä lempiharrastukseensa eli musiikin kuuntelemiseen ja soittamiseen radiossa Helsingissä, Tampereella ja Turussa aliaksella ”Delta Mike”. Hänen nykyinen voittoa tavoittelematon multigenre-musiikkiohjelmansa löytyy myös Mixcloud -sivustolta.

Mawby on ollut Suomen kansalainen jo vuodesta 1982 ja puhuu sujuvasti suomea. 2010-luvulla hän on asunut Tampereella ja Turussa kumppaninsa Jarnon kanssa.

Hänellä on yksi poika, Matias, joka toimii runoilijana ja muusikkona muun muassa yhtyeessä Suruaika.

Lähteet

Aiheesta muualla

 Dave's London, YLE Teema, 20.06.2012. 
 Delta Mike on Air, Mixcloud.
 ”Dave’s Finland – David Mawby lähikuvassa”, Radiomaailma 1/2021 s. 13–15.

Vuonna 1951 syntyneet
Elävät henkilöt
Suomalaiset radiotoimittajat
Brittiläiset toimittajat
Suomen englantilaiset